Abdelkader Ghezzal

Abdelkader Ghezzal (, s. 5. joulukuuta 1984 Décines-Charpieu, Rhône, Ranska) on algerialainen uransa lopettanut jalkapalloilija. Hyökkääjänä pelannut Ghezzal edusti viimeksi Serie B:ssa pelaavaa Calcio Comoa.

Hänen nuorempi veljensä Rachid pelaa jalkapalloa Lyonissa.

Seurajoukkueura
Ghezzal kiinnostui jalkapallosta, kun hänen isoisänsä Djilali oli kehottanut Ghezzalin isää Mohammedia viemään kuusivuotiaan pojan jalkapallokouluun.غزال بدأ مدافعا.. وجده هو من جعل منه لاعبا عبد القادر بوشريف  echoroukonline 9.12.2009 Viitattu 22.1.2010  Ghezzal nostettiin 12-vuotiaana Vaux-en-Velin nuorten joukkueeseen. Sittemmin Ghezzal kävi pelaamassa Olympique Lyonin junioreissa ennen palaamistaan takaisin Vaux-en-Velinin junioreihin.Algeria's Ghezzal ready to leap FIFA 26.5.2010 Viitattu 4.6.2012 

Ammattilaisuransa Ghezzal aloitti Ranskassa Saint-Priestin joukkueessaAbdelkader Ghezza sportspundit Viitattu 3.6.2012 , josta hän siirtyi vuonna 2005 yhden kauden jälkeen Italiaan kokeilemaan parempaa onnea uransa menestyksen kannalta. Ghezzal siirtyi aluksi Serie B:ssä pelanneeseen Crotoneen. Ensimmäisen kauden aikana Ghezzal pelasi kuusi ottelua, ja hänet lainattiin kesken kauden puoleksi vuodeksi Bielleseen, joka pelasi Serie C2 -tasolla. Ghezzal onnistui tekemään yhdeksän maalia 12 ottelussa.A. Ghezzal Soccerway Viitattu 8.6.2012 

Kaudeksi 2006–2007 Crotone lainasi Ghezzalin Pro Sestoon, joka pelasi Serie C1 -tasolla.Ghezzal Abdel Kader  calciomio Viitattu 4.6.2012  Hän kuului joukkueen vakiopelaajiin pelattuaan kauden aikana 31 ottelua, joissa hän onnistui tekemään yhdeksän maalia. Ghezzal palasi lainasopimuksen jälkeen takaisin Crotoneen, joka oli pudonnut kaudeksi 2007–2008 Serie C1:een. Paluu takaisin Crotoneen oli Ghezzalin kannalta menestyksekäs, sillä hän teki 19 maalia pelaamissaan 37 ottelussa. Tämä herätti myös ylemmän sarjatasojen seurojen kiinnotuksen, ja kesäkuussa 2008 hän allekirjoitti alustavasti sopimuksen Serie A:ssa pelanneen Genoan kanssaMercado: El Génova ficha al punta Ghezzal Goal.com 13.6.2008 Viitattu 4.6.2012 , mutta joukkueen oltua valmis lainaamaan hänet heti Serie B:hen, Ghezzal halusi vaihtaa seuraa.Interview de Abdelkader Ghezzal (AC Siena) DZfoot 22.9.2008 Viitattu 9.6.2012 

AC Siena
Heinäkuussa 2008 Ghezzal siirtyi toiseen Serie A:ssa pelanneeseen seuraan Sienaan, joka oli kiinnostunut Ghezzalin onnistuttua tekemään 20 maalia Crotonen paidassa. Ghezzal siirtyi Genoasta Sienaan yhteissopimuksella ja allekirjoitti Sienan kanssa neljän vuoden sopimuksen.Transferts : Abdelkader Ghezzal rejoint Sienne DZfoot 16.7.2008 Viitattu 9.6.2012  Hän pelasi ensimmäisen Serie A -ottelunsa sarjan toisella kierroksella 14. syyskuuta 2008 Cagliaria vastaan. Ghezzal teki ottelussa myös avausmaalinsa Sienan paidassa. Yhteensä hän pelasi kauden aikana 37 ottelua, joissa syntyi viisi maalia.

Toisella kaudella Ghezzal aloitti kautensa jälleen tekemällä kauden ensimmäisessä ottelussaan maalin, mutta tällä kertaa AC Milania vastaan. Milan voitti kuitenkin ottelun 1–2, Ghezzalin tasoitusmaalista huolimatta.Match: Siena v AC Milan ESPN Soccernet 22.8.2009 Viitattu 4.6.2012  Hänen kauden toinen maali syntyi vasta kuudennellatoista kierroksella Udinesea vastaan.Match Siena v Udinese ESPN Soccernet 13.12.2009 Viitattu 4.6.2012  Seuraavan kerran Ghezzal onnistui maalinteossa vierasottelussa Juventusta vastaan. Ottelun aikana Ghezzal teki kaksi maalia, joista jälkimmäinen syntyi rangaistuspotkusta. Maalien myötä ottelu päättyi 3–3.Juventus v Siena  ESPN Soccernet 14.3.2010 Viitattu 4.6.2012  Ghezzal onnistui tekemään toistamiseen kaksi maalia yhden ottelun aikana, mutta tällä kertaa AS Baria vastaan. Molemmat osumat olivat tasoitusmaaleja.Siena v Bari ESPN Soccernet 11.4.2010 Viitattu 4.6.2012  Siena voitti ottelun 3–2. Kauden päätyttyä hänelle kirjattiin 30 ottelua, joissa syntyi kuusi maalia. Lisäksi kauden aikana Ghezzal sai yhteensä kahdeksan keltaista korttia. Joukkueen pudottua Serie B:hen Ghezzal ilmoitti toukokuussa 2010 jättävänsä seuran, koska ei haluasi pelata Serie B:ssä.Ghezzal to leave Siena Magharebia.com 20.5.2010 Viitattu 31.5.2010 

AS Bari
1. heinäkuuta 2010 Bari ilmoitti tehneensä Sienan kanssa yhteisomistussopimuksen, jonka myötä Ghezzal siirtyi neljän vuoden sopimuksella Bariin ja vaihtokaupassa Siena sai Pedro Kamatan ja Filippo Carobbion.Bari: Altre operazioni di mercato  1.7.2010 Viitattu 2.7.2010  Ghezzal on joukkueensa viidenneksi parhaiten palkattu pelaaja, hän ansaitsee arviolta 600 000 euroa vuodessa.Il touche 600 000 euros/an Ghezzal, 5e joueur le mieux payé à Bari  Le Buteur 9.9.2010 Viitattu 10.9.2010 

Ghezzal pelasi avausottelunsa Barin paidassa kauden ensimmäisellä kierroksella 29. elokuuta 2010 Juventusta vastaan.Bari v Juventus ESPN Soccernet 29.8.2011 Viitattu 4.6.2012  Avausottelusta lähtien Ghezzal on pelannut normaalin hyökkääjän roolin sijasta keskikentän laidalla. Ensimmäisen maalinsa hän onnistui tekemään Barin paidassa 27. helmikuuta 2011 kotiottelussa Fiorentinaa vastaan. Ghezzalin maali tasoitti ottelun lukemiin 1–1, joka oli myös lopputulos.Bari v Fiorentina ESPN Soccernet 27.2.2012 Viitattu 4.6.2012  Kauden päätyttyä Ghezzal oli onnistunut maalinteossa kaksi kertaa pelaamissaan 20 ottelussa.

AC Cesena
31. elokuuta 2011 Ghezzal siirtyi Barista vuoden lainasopimuksella Cesenaan.Verts : Ghezzal prêté à l'AC Cesena (Serie A italienne) DZfoot 31.8.2011 Viitattu 3.9.2011  Hän pelasi puolen vuoden aikana yhteensä 13 ottelua Serie A:ssa ja yhden Italian cupin ottelun, mutta ei tehnyt maaliakaan. Hän myös kärsi loukkaantumisista pitkin kautta, eikä tämän johdosta saanut vakiinnutettua avauspaikkaansa.Ghezzal rentrant face à Catania Le Buteur 18.9.2011 Viitattu 8.6.2012 L’absence de Ghezzal pourrait se prolonger  Le Buteur 23.11.2011 Viitattu 8.6.2012 Ghezzal forfait !  Le Buteur 21.1.2012 Viitattu 8.6.2012 

Levante UD
Tammikuun lopulla 2012 Ghezzal siirtyi puolen vuoden lainasopimuksella Espanjaan Levanteen.Transfert : Ghezzal est arrivé à Levante  DZfoot 31.1.2012 Viitattu 6.2.2012  Hän pelasi ensimmäisen ottelunsa Racing de Santanderia vastaan 4. helmikuuta 2012 tultuaan ottelun lopussa vaihdosta kentälle.Levante v Racing Santander ESPN Soccernet 4.2.2012 Viitattu 4.6.2012  Ghezzal onnistui ensimmäisen kerran maalinteossa Athletic Bilbaota vastaan 13. toukokuuta 2012. Hän teki ottelussa kaksi maalia, kun Levante voitti kotiottelun maalein 3–0.Verts : Le doublé de Ghezzal offre l'Europa League à Levante DZfoot 13.5.2012 Viitattu 15.5.2012  Kauden päätyttyä Ghezzal pelasi joukkueen riveissä 16 ottelua ja teki niissä kaksi maalia. Hän ilmoitti olleensa tyytyväinen Espanjassa pelaamiseen ja toivoi saavansa jatkosopimuksen La Ligaan.Algeria's Ghezzal delight for Levante's Europa League place ahramonline 14.5.2012 Viitattu 4.6.2012  Levanten urheilujohtaja Manolo Salvador ilmoitti kuitenkin, ettei joukkue tule jatkamaan Ghezzalin sopimusta.Levante : Ghezzal s'en va  FootAfrica 365 19.5.2012 Viitattu 23.5.2012 

Kesäkuussa 2012 Ghezzal ilmoitti ettei tulisi pelaamaan Barissa, josta hän alun perin lähti lainalle Cesenaan ja sitä kautta Levanteen.Verts: Abdelkader Ghezzal ne restera pas à Bari DZfoot 2.6.2012 Viitattu 7.6.2012 

AS Bari
Ghezzal jäi Serie B:hen Barin riveihin lainasopimuksensa päätyttyä Espanjassa. Hän pelasi kauden 2012–2013 avausottelunsa 9. syyskuuta 2012 Ternanaa vastaan, jossa hän tuli vaihdosta kentälle.Match: Bari v Ternana ESPN Soccernet 9.9.2012 Viitattu 15.10.2012  Ghezzal pelasi sittemmin edelliskauden tapaan keskikentän laidalla ja teki kauden aikana kaksi maalia. Avausmaali syntyi Bresciaa vastaan, jossa hän vei Barin 0–1 johtoon. Ottelu päättyi kuitenkin 1–1. Toinen maali syntyi heti seuraavassa Serie B -ottelussa Padovaa vastaan. Ghezzal teki 3–0 päättyneessä ottelussa, ottelun 2–0 maalin.

Parma
Ghezzal siirtyi kaudeksi 2013–2014 Parmaan, mutta hänet lainattiin saman tien Latina Calcioon, joka nousi kyseiseksi kaudeksi ensimmäistä kertaa Serie B:hen. Hän pelasi kauden aikana 25 sarjaottelua ja teki niissä kaksi maalia.

Kaudella 2014–2015 Ghezzal pelasi ensimmäiset ottelunsa Parman paidassa. Ghezzal pelasi kauden aikana yhdeksäntoista ottelua ja ei tehnyt maaliakaan kauden aikana.

Como
Ghezzal siirtyi kaudeksi 2015–2016 Serie B:hen Calcio Comon riveihin.UFFICIALE: Como, Ghezzal ha firmato: vestirà la maglia numero 10 tuttomercatoweb.com 10.12.2015 Viitattu 14.11.2016  Hän pelasi kauden aikana viisitoista sarjaottelua, eikä tehnyt edellisen kauden tapaan yhtään maalia.

Kauden päätyttyä Ghezzal ilmoitti 18. joulukuuta 2016 lopettavansa pelaajauransa ja keskittyvänsä auttamaan veljensä Rachid Ghezzalin jalkapallouraa.

Maajoukkueura
Ghezzal päätti edustaa Ranskan sijasta vanhempiensa kotimaata Algeriaa ja kertoi Sienan virallisen sivun haastattelussa halukkuudestaan pelata Algerian maajoukkueessa ja odottavansa mahdollista kutsua.Ghezzal: Stiamo lavorando molto bene AC Siena 23.10.2008 Viitattu 26.12.2009  12. marraskuuta 2008 Algerian valmentaja Rabah Saâdane nimesi hänet Ranskassa pelattavaan ystävyysotteluun Malia vastaan.Le point de presse de M.Saadane faf.org.dz 12.12.2008 Viitattu 26.12.2009  Ensimmäisen maalinsa Ghezzal teki 11. helmikuuta 2009 ystävyysottelussa Beniniä vastaan.La Fiche de GHEZZAL Abdelkader DZfoot Viitattu 8.6.2012 

Ghezzal pelasi ensimmäiset arvokisansa Algerian joukkueessa vuoden 2010 Afrikan kisoissa. Hän oli jokaisessa Algerian ottelussa avauksessa, mutta ei onnistunut kertaakaan maalinteossa. Algeria eteni kisoissa aina pronssiotteluun saakka, jossa se hävisi Nigerialle maalein 1–0.Nigeria vei Afrikan mestaruusturnauksen pronssimitalit 30.1.2010 Viitattu 4.6.2012

MM-kisat 2010
Ghezzal valittiin Algerian joukkueeseen vuoden 2010 MM-kisoihin, jossa hän toimi vaihtopelaajan roolissa. Ghezzal pääsi maansa avausottelussa kentälle 58 minuutin jälkeen ja sai noin minuuttia myöhemmin keltaisen kortin. Se oli samalla kolmanneksi nopein saatu varoitus vaihtopelaajana MM-kisoissa.Video: Algeria’s Abdelkader Ghezzal ridiculous handball and red card against Slovenia  Off the Post. 13.6.2010 Viitattu 11.4.2011  73 minuutin kohdalla Ghezzal sai toisen keltaisen kortin, joka tarkoitti ulosajoa. Se oli samalla MM-kisahistorian nopein ulosajo vaihtopelaajalle.World Cup News: North Korea Struggling With Ball Control soccerlens 14.6.2010 Viitattu 8.6.2012 

Ghezzal pelasi myöhemmin Algerian viimeisessä alkulohkon ottelussa Yhdysvaltoja vastaan, jossa hän tuli vaihdosta kentälle.USA v Algeria ESPN Soccernet 23.6.2010 Viitattu 5.6.2012 

 Tilastot 
 Seuratilastot 
 Seura Kausi Liiga Cup Eurocup Yhteensä Ottelut Maalit Ottelut Maalit Ottelut Maalit Ottelut Maalit Saint-Priest 2004–2005 22 11 - - - - 22 11 Yhteensä  22  11  -  -  -  -  22  11 Crotone 2005–2006 6 0 - - - - 6 0 Yhteensä  6  0  -  -  -  -  6  0 Biellese 2005–2006 12 9 - - - - 12 9 Yhteensä  12  9  -  -  -  -  12  9 Pro Sesto 2006–2007 31 9 - - - - 31 9 Yhteensä  31  9  -  -  -  -  31  9 Crotone 2007–2008 33 20 1 0 - - 34 20 Yhteensä  33  20  1  0  -  -  34  20 Siena 2008–2009 37 5 1 0 - - 38 5 2009–2010 30 6 1 0 - - 31 6 Yhteensä  67  11  2  0  -  -  69  11 Bari 2010–2011 20 2 - - - - 20 2 Yhteensä  20  2  -  -  -  -  20  2 Cesena 2011–2012 13 0 - - - - 13 0 Yhteensä  13  0  -  -  -  -  13  0 Levante UD 2011–2012 16 2 - - - - 16 2 Yhteensä  16  2  -  -  -  -  16  2 Uralla yhteensä  220  64  3  0  -  -  223  64

Maaottelumaalit
#PäivämääräPelipaikkaVastustajaTilanneLopputulosKilpailu111. helmikuuta 2009Stade Moustapha Tchaker, Blida, Algeria1 – 02 – 1Ystävyysottelu27. kesäkuuta 2009Stade Moustapha Tchaker, Blida, Algeria2 – 03 – 1MM-karsinta 2010311. lokakuuta 2009Stade Moustapha Tchaker, Blida, Algeria1 – 13 – 1MM-karsinta 2010

Yksityiselämä
Ghezzal syntyi Décines-Charpieussa, Ranskassa algerialaisille vanhemmille ja on heidän tapaansa muslimi. Hän on kertonut Ramadanin olevan hankalinta toteuttaa, sillä Italiassa päivät ovat sinä aikana liian pitkiä ja kuumia ammattiurheilijalle, jotta hän voisi paastota samaan aikaan ja saada itsestään kaiken irti peleissä ja harjoituksissa.Ramadan is for rest days: football player alarabiya.net 24.8.2009 Viitattu 31.5.2010 

Lähteet

Aiheesta muualla
Worldfootball.net 

Luokka:79.31 Jalkapallo
Luokka:Algerialaiset jalkapalloilijat
Luokka:Ranskalaiset jalkapalloilijat
Luokka:Ranskanalgerialaiset
Luokka:Vuonna 1984 syntyneet
Luokka:Elävät henkilöt